b'\n_START_ARTICLE_\nMocarela\n_START_PARAGRAPH_\nMocarela  (italijansko: mozzarella) je vrsta italijanskega nitastega sira.\n_START_SECTION_\nZna\xc4\x8dilnosti\n_START_PARAGRAPH_\nMocarela je sir iz ju\xc5\xbene Italije in sinonim Neaplja.  _NEWLINE_Sir je sne\xc5\xbeno bele barve, milega okusa, s porcelanasto povr\xc5\xa1ino, testo je mehko in elasti\xc4\x8dno, z majhno vsebnostjo ma\xc5\xa1\xc4\x8dob. Narejena je najve\xc4\x8dkrat iz bivoljega ali kravjega mleka, ponekod tudi iz ov\xc4\x8djega mleka, najbolj cenjena je bivolja (mozzarella bufala).\n_START_SECTION_\nProizvodnja\n_START_PARAGRAPH_\nMleko indijskega (vodnega) bivola ima pribli\xc5\xbeno dvakrat ve\xc4\x8d ma\xc5\xa1\xc4\x8dob in beljakovin kot kravje\xcb\x90 ma\xc5\xa1\xc4\x8dob od 6 do 9\xc2\xa0%, beljakovin pa od 4 do 6\xc2\xa0% in je podobno ov\xc4\x8djemu. _NEWLINE_Pri izdelavi mocarele ko\xc5\xa1\xc4\x8dke sirnine vr\xc5\xbeejo v zelo vro\xc4\x8do vodo, da postane testo (t.i. pasta filata) vle\xc4\x8dljivo.  Iz njega oblikujejo sire, po navadi za pest velike krogle, lahko pa tudi sir\xc4\x8dke v velikosti \xc4\x8de\xc5\xa1nje, ve\xc4\x8dje bloke ali valje. Izdelanemu siru ohranijo obliko s takoj\xc5\xa1njim hlajenjem v ledeni vodi._NEWLINE_Mocarelo hranijo in prodajajo v rahlo slani slanici, ve\xc4\x8dinoma zaprto v vre\xc4\x8dkah. Po odprtju vre\xc4\x8dke je potrebno sir porabiti v nekaj dneh._NEWLINE_Mocarelo tudi dimijo (mozzarella afumicata) ali jo dimijo in zorijo (mozzarella scamorza). _NEWLINE_Ker se mocarela odli\xc4\x8dno topi, je priljubljena na picah, poletnih solatah s paradi\xc5\xbenikom in baziliko, zape\xc4\x8denih testeninah in zelenjavi.\n_START_SECTION_\nZa\xc5\xa1\xc4\x8dita ozna\xc4\x8dbe porekla\n_START_PARAGRAPH_\nV Italiji so \xc5\xbeivila z za\xc5\xa1\xc4\x8dito ozna\xc4\x8dbe porekla ozna\xc4\x8dena s oznako \xc2\xbbDOP\xc2\xab\xc2\xa0(Denominazione di origine protteta), italijanska vina z za\xc5\xa1\xc4\x8dito ozna\xc4\x8dbe porekla pa z oznako \xc2\xbbDOC\xc2\xab\xc2\xa0(Denominazione di origine controllata)._NEWLINE_Skupnost je v okviru \xc5\xbeivil z za\xc5\xa1\xc4\x8diteno ozna\xc4\x8dbo porekla \xc2\xbbDOP\xc2\xab\xc2\xa0za sire tipa mocarela v Italiji priznala sir Mozzarella di bufala campana .'